Пенза өлкәсендә Тинчурин театры гастрольләре башланды

	Пенза өлкәсендә – күренекле драматург, актер һәм режиссер Кәрим Тинчуринның туган ягында Кәрим Тинчурин исемендәге Татар дәүләт драма һәм комедия театры гастрольләре башланды. Кичә, 7 сентябрьдә, коллектив өлкәнең Сосновоборск районы Индерка авылы мәдәният йортында әдипнең "Назлы кияү" музыкаль комедиясен тәкъдим итте. 	 Бүген тинчуринлылар Пенза шәһәренең тарихи урыннары белән танышты, алар өчен экскурсия оештырылды. Бүген кич “Назлы кияү” спектакле Пензаның М.Ю.Лермонтов исемендәге өлкә китапханәсе Губернатор залында, иртәгә Каменка районы Кобылкино авылы мәдәният йортында күрсәтеләчәк.  Искәртеп узыйк: гастрольләр Кәрим Тинчуринның тууына 130 ел тулу уңаеннан, Татарстан Республикасы Мәдәният министрлыклары ярдәме белән, оештырыла. 
	---	
Тинчурин театры

	№ --- | 08.09.2017	


